b'\n_START_ARTICLE_\nSokolji udar 2006\n_START_PARAGRAPH_\nSokolji udar 2006 (mednarodno ime Hawk Strike 2006) je bila voja\xc5\xa1ka vaja Slovenske vojske, ki je potekala med 23. oktobrom in 17. novembrom 2006 na vadbi\xc5\xa1\xc4\x8du Varpalota (Mad\xc5\xbearska). Do sedaj je to tudi naj\xc5\xa1tevil\xc4\x8dnej\xc5\xa1a in najve\xc4\x8dja voja\xc5\xa1ka vaja Slovenske vojske._NEWLINE_Vaja je potekala na mad\xc5\xbearskem vadbi\xc5\xa1\xc4\x8du zato, ker v Sloveniji ni tako velikega vadbi\xc5\xa1\xc4\x8da, da bi se lahko izvajala voja\xc5\xa1ka vaja te velikosti._NEWLINE_Glavni namen vaje je bil ugotavljanje operativnih sposobnosti in pripravljenosti 10. motoriziranega bataljona, da sodeluje v mednarodnih operacijah v sklopu zveze NATO. Na tej vaji je tako 10. motorizirani bataljon (hkrati pa tudi vse ostale motorizirane enote Slovenske vojske) dobil potrditev usposobljenosti in s tem je bataljon pri\xc5\xa1el v nabor Natovih sil v visoki stopnji pripravljenosti._NEWLINE_Na vaji so tako sodelovali: 10. motorizirani bataljon (700+ pripadnikov) in deli 17. bataljona voja\xc5\xa1ke policije, 20. motoriziranega bataljona, 670. poveljni\xc5\xa1ko-logisti\xc4\x8dnega bataljona, LE\xc5\xa0, HEB, 18. bataljona za RKBO, 14. in\xc5\xbeenirskega bataljona, PDRIU, POVC, 76. protioklepne \xc4\x8dete in OIB (skupaj 400+); na vaji je tako sodelovalo ve\xc4\x8d kot 1.100 pripadnikov Slovenske vojske.'